কাঞ্চন মল্লিক
কাঞ্চন মল্লিক (জন্ম: ৬ মে ১৯৭০) একজন ভারতীয় বাংলা চলচ্চিত্র এবং টেলিভিশন অভিনেতা এবং রাজনীতিবিদ। তিনি মহাকাল এবং রঞ্জনা আমি আর আসবনা মতো চলচ্চিত্রে অভিনয় করেছেন। তিনি থিয়েটার নাট্যশিল্পী হিসেবে নাট্যদল স্বপ্নসন্ধনীতে কাজ করেছেন। মল্লিক ২০২১ সালের পশ্চিমবঙ্গ বিধানসভা নির্বাচনে উত্তরপাড়া আসনে সর্বভারত তৃণমূল কংগ্রেসের প্রার্থী হিসেবে বিধায়ক নির্বাচিত হন।